Dit is ‘n betroubare woord - www.bybelkennis.co.za
Dit is ‘n betroubare woord
by Mitch Kalp · 10/10/2012
One ought, every day at least, to hear a little song, read a good poem, see a fine picture, and if possible, to speak a few reasonable words – Goethe
In Timoteus en Titus maak Paulus vyf maal die stelling: Dit is ‘n betroubare/waar woord.
1 Timoteus 1:15: Dit is ‘n betroubare woord en kan sonder voorbehoud aanvaar word. Wat in hierdie woord? Christus Jesus het in die wêreld gekom om sondaars te verlos. As gevolg van hierdie verdraagsaamheid van God kom al die eer en heerlikheid aan Hom toe.
1 Timoteus 3:1: Dit is ‘n waar woord: as iemand graag ouderling wil wees, begeer hy ‘n voortreflike werk. Paulus gaan dan verder en bespreek die eienskappe en verantwoordelikhede van ouderlinge.
1 Timoteus 4:9: Dit is ‘n betroubare woord en kan sonder voorbehoud aanvaar word … want ons het ons hoop op die lewende God gevestig, wat die Verlosser is van alle mense, van almal wat glo.
2 Timoteus 2:11: Dit is ‘n betroubare woord: As ons saam met Hom gesterf het, sal ons ook saam met Hom lewe; as ons in die geloof volhard, sal ons saam met Hom regeer; as ons Hom verloën, sal Hy ons ook verloën; as ons ontrou is – Hy bly getrou: Hy kan Homself nie verloën nie. Hier bevestig Paulus sekere basiese waarhede oor ons verhouding met Christus.
Titus 3:8: Dit is ‘n betroubare woord. God se goedheid en liefde vir die mens het in Christus verskyn. Daarom het Hy ons verlos, nie op grond van iets wat die mens gedoen het nie, maar op grond van sy eie ontferming. God het dit deur die Heilige Gees wat nuwe lewe gee, gedoen. So word die mens ‘n erfgenaam van die ewige lewe.
Hier is vyf stellings wat die basiese waarhede van ons geloof bevestig.
Tags: Betroubare woord
Geloofsvrae: Voorsienigheid: ’n Paar tradisionele antwoorde
Laaste 7 Dae: 2,957
Laaste 30 Dae: 11,300
Laaste 365 Dae: 268,318